
POZIV ZA ISKAZ INTERESA ZA KORIŠTENJE USLUGA 

CENTRA ZA MALE MOBILNE SLUŽBE POMOĆI OSOBAMA S INVALIDITETOM


Udruga za promicanje kvalitetnog obrazovanja mladih s invaliditetom ZAMISLI otvara poziv za korištenje usluga koje za studente s invaliditetom osigurava kroz program Centra za male mobilne službe pomoći osobama s invaliditetom uz financijsku podršku Ministarstva zdravstva i socijalne skrbi.


Pozivu se mogu odazvati  svi zainteresirani studenti s invaliditetom koji se educiraju na području Grada Zagreba, a zainteresirani su za korištenje usluga: 
1. prijevoz do mjesta održavanja edukacije,
2. prilagodba literature za slijepe i slabovidne studente te studente s disfunkcijom gornjih ekstremiteta,
3. pomoć asistenta za studente s invaliditetom

4. daktilografska pomoći za studente s oštećenjem sluha

Za prijavu je potrebno dostaviti:

- popunjeni OBRAZAC ZA PRIJAVU 

- presliku indeksa (kao dokaz upisa na studij ili u višu godinu)

- presliku rješenja o tjelesnom oštećenju HZMO-a

Dokumente je potrebno dostaviti osobno ili poštom na adresu: Kninski trg 4, 10000 Zagreb od najkasnije do 15. rujna 2010. godine. Zadnji datum je poštanski žig ili urudžbeni broj od 15. rujna. 

Osobno nas možete posjetiti radnim danom do 31. srpnja i od 1. do 15. rujna između 11 i 14 sati (na Kninskom trgu 4), a dolazak nije potrebno prethodno najaviti.
Svi kandidati bit će pozvani na individualni razgovor u kojem ćemo detaljnije procijeniti njihove potrebe te sukladno tome ugovoriti korištenje usluga iz Programa. 

Jedan kandidat može iskazati interes, odnosno postati korisnik za više usluga.

U Zagrebu, 21. srpnja 2010. godine

